# Muntanyes Cardamom

Les Muntanyes Krâvanh, literalment les "Muntanyes Cardamom" és una serralada de muntanyes del sud-oest de Cambodja i Tailàndia oriental. Tenen una llargada d'uns 300 km i una amplada d'uns 70 km

## Descripció

La serralada s'estén des de la província Koh Kong al Golf de Tailàndia fins al districte Veal Veang de la província de Pursat, i al sud-est per les Muntanyes Dâmrei. El punt més alt és Phnom Aural de 1.813 m. També és el cim més alt de Cambodja.
La selva tropical plujosa predomina en els vessants occidentals on la pluviometria arriba a 3.800–5.000 litres. Contrasta amb els només 1.000 a 1.500 litres en llocs com el Parc Nacional Kirirom per efecte de l'ombra pluviomètrica. Als vessants orientals es cultiven les espècies cardamom i pebre negre.

## Ecologia

Són muntanyes relativament aïllades amb boscos tropicals de fulla ampla que juntament amb les Muntanyes Elefant formen l'ecoregió anomenada Boscos humits de les Muntanyes Cardamom. Està separada d'altres selves plujoses per l'Altiplà Khorat al nord. L'illa del Vietnam Phú Quốc té una vegetació similar i està inclosa en aquesta ecoregió.
Hi ha la conífera nana Dacrydium elatum el Pi Tenasserim, l'arbre Hopea pierrei, les angiospermes Anisoptera costata, Anisoptera glabra, Dipterocarpus costatus, Hopea odorata, Shorea hypochra, Caryota urens i Oncosperma tigillarium. Altres coníferes inclouen Pinus kesiya, Dacrycarpus imbricatus, Podocarpus neriifolius, P. pilgeri i Nageia wallichiana.

### Fauna

Es creu que hi viuen unes 100 espècies de mamífers com el Gran Civet indi i el Banteng salvatge. Es creu que aquestes muntanyes hostatgen 62 espècies d'animals en perill de desaparició i 17 arbres en perill i endèmics de Cambodja. Hi ha grans poblacions d'elefants asiàtics. També el tigre d'Indoxina, el lleopard nebulós (Pardofelis nebulosa), el Dhole (un gos silvestre) (Cuon alpinus), Gaur (Bos gaurus), Banteng salvatge (Bos javanicus), el Pseudonovibos spiralis,Hylobates pileatus, Capricornis sumatraensis), Pangolí de Sunda i la rata de Tenasserim. Hi ha com a mínim 34 espècies d'amfibis.
Als rius es troba el dofí Irrawaddy i dofins geperuts i el molt rar cocodril siamès i la gairebé extinta batagur baska, o Tortuga reial. Als boscos hi ha unes 450 espècies d'ocells incloent el Pavo bokorensis. Entre els rèptils es va classificar una nova espècie de gec del gènere Cnemaspis: C. neangthyi.

## Simbologia

La silueta de les Muntanyes Cardamom apareixen al segell de la província tailandesa de Trat.

## Història

Les muntanyes contenen molts llocs històrics del segle xv al XVII, on es troben gerros de ceràmica exòtics d'uns 60cm i taüts de tronc tallat en brut, ubicats en cornises naturals de roca remotes repartides per les muntanyes. Els enterraments en gerres són una característica única d'aquesta regió i constitueixen una pràctica d'enterrament no registrada anteriorment en la història cultural Khmer. Les llegendes locals suggereixen que els ossos són les restes de la reialesa cambodiana.

### Art Rupestre

Tep Sokha, P. Bion Griffin i D. Kyle Latinis van fer un estudi en la regió de Kanam (2015). En una de les sessions vora 220 imatges separades foren identificades - la majoria elefants, cérvols, bous salvatges o búfals, humans que munten elefants i mamífers no identificables.
* Enregistrant el sostre d'una antiga balma amb art rupestre en Kanam (2015)
* Imatges originals i millorades digitalment de pintures rupestres

## Referències

* ↑ «Cardamom and Elephant Mountains (Cambodia)». Arxivat de l'original el 2012-03-25. [Consulta: 24 abril 2015].
* 1 2 «Cardamom Mountains Moist Forests». Terrestrial Ecoregions. World Wildlife Fund.
* ↑ World Wildlife Fund - Cardamom Mountains Moist Forests
* ↑ «Conifers of Cambodia, Lao PDR and Vietnam». Science/Genetics & Conservation/Conifer Conservation. Royal Botanic Garden Edinburgh, 2010. Arxivat de l'original el 29 de novembre 2007. [Consulta: 19 abril 2012].
* 1 2 BBC News, "New cryptic gecko species is discovered in Cambodia ", 24 March 2010: accessed 24 March 2010.
* ↑ CeroPath - Niviventer tenaster Thomas, 1916
* ↑ Ohler, A. «A recent survey of the amphibian fauna of the Cardamom Mountains, Southwest Cambodia with descriptions of three new species». Raffles Bulletin of Zoology, 50, 2002, pàg. 465–481.
* ↑ Jesse L. Grismer, L. Lee Grismer, Thou Chav «New Species of Cnemaspis Strauch 1887 (Squamata: Gekkonidae) from Southwestern Cambodia» (en anglès). J. of Herpetology, 1, 44, 01-03-2010, pàg. 28-36. DOI: 10.1670/08-211.1 [Consulta: 12 maig 2020].
* ↑ «Seals of The Provinces of Thailand». Arxivat de l'original el 2007-09-30. [Consulta: 24 abril 2015].
* ↑ Beavan, Nancy; Halcrow, Sian; McFaden, Bruce; Hamilton, Derek; Buckley, Brendan; Tep, Sokha; Shewan, Louise; Ouk, Sokha; Fallon, Stewart «Radiocarbon Dates from Jar and Coffin Burials of the Cardamom Mountains Reveal a Unique Mortuary Ritual in Cambodia's Late- to Post-Angkor Period (15th–17th Centuries AD)» (en anglès). Radiocarbon, 54, 1, 2012, pàg. 1–22. DOI: 10.2458/azu_js_rc.v54i1.15828. ISSN: 1945-5755.
* ↑ Beavan, Nancy; Hamilton, Derek; Tep, Sokha; Sayle, Kerry «Radiocarbon Dates from the Highland Jar and Coffin Burial Site of Phnom Khnang Peung, Cardamom Mountains, Cambodia» (en anglès). Radiocarbon, 57, 1, 2015/ed, pàg. 15–31. DOI: 10.2458/azu_rc.57.18194. ISSN: 1945-5755.
* ↑ «ANU - Ceramic Jars». Arxivat de l'original el 2012-03-17.
* ↑ «The Kanam Rock Painting Site, Cambodia: Current Assessments» (en anglès). Researchgate - Yusof Ishak Institute · Nalanda - Sriwijaya Centre, 2016. [Consulta: 12 maig 2020].

## Enllaços externs

* Cardamom Mountains Moist Forests (WWF website)
* Description by Wayne McCallum of a trip through the forests in 2005